107/2020. (IX. 21.) OBT határozat
jogszabályalkotás kezdeményezésének indítványozása
Az Országos Bírói Tanács a bíróságok szervezetéről és igazgatásáról szóló 2011. évi CLXI. törvény (a továbbiakban: Bszi.) 103. § (1) bekezdés b) pontja alapján indítványozza, hogy az Országos Bírósági Hivatal elnöke a Bszi. 76. § (1) bekezdés d) pontjában foglalt jogköre alapján kezdeményezze a bírák jogállásáról és javadalmazásáról szóló 2011. évi CLXII. törvény (a továbbiakban: Bjt.) 3. § (4a) bekezdésének módosítását olyan módon, hogy az Alkotmánybíróság azon tagjai, akik az alkotmánybíróvá választásuk előtt nem voltak bírók, kizárólag a Bjt. 7. §-ának megfelelően, pályázat útján nyerhessenek el bírói kinevezést.